open-index/open-wikipedia-markdown huggingface dataset:
Värsijalg

**Värsijalg** (ladina keeles *pes*, kreeka keeles ποῦς) on värsis korduv rütmiühik. 

Värsijalg koosneb tavaliselt kahest kuni neljast rõhulisest või rõhutust silbist.

Värsijalga võiks võrrelda muusikas rütmifiguuriga.

Sarnaselt marsi- või tantsurütmiga peab värsijalg sisaldama nii arsist (kohta, kus jalg tõuseb) kui ka teesist (kohta, kus jalg läheb maha).

Värsijalgade teooria pärineb Vana-Kreekast. 

Kreeklased eristasid värsijalgade kolme põhitüüpi:
* jambilised: arsise ja teesise suhe on 1:2
* daktülilised: arsise ja teesise suhe on 2:2
* paiaanilised: arsise ja teesise suhe on 3:2

Värsid liigitati vastavalt neis sisalduvate värsijalgade arvule, näiteks pentameeter. Leidus ka värsse, mis ei sisaldanud ühtegi värsijalga, näiteks 11-silbiline värss (hendekasüllabus).

Teatud värsimõõtudes, näiteks kreeka jambilises trimeetris, on kaks värsijalga ühendatud suuremaks üksuseks, mida nimetatakse metroniks (*metron*) ehk dipoodiks (kaks ühesugust värsijalga).

Värsijalg on puhtalt värsimõõduühik, millel pole mingit pistmist seda moodustavate sõnade või fraaside kui tähenduse ja süntaksi üksustega, mistõttu värsijalgade omavaheline koostoime on seotud puhtalt luuletaja oskuste ja kunstnikunägemusega. 

## Klassikaline meetrika
Klassikalised värsijalad on rühmitatavad ühest küljest silpide arvu järgi: disüllaabilised ehk kahesilbilised (disüllabus), trisüllaabilised ehk kolmesilbilised (trisüllabus) ja tetrasüllaabilised ehk neljasilbilised (tetrasüllabus) ja teisest küljest klassikalistes keeltes vokaalide pikkustest või muudes keeltes rõhulistest silpidest tulenevate mustrite põhjal.

Silpide tähistus: *<span style="background:yellow"></span> = rõhuline/pikk silp, <code></code> = rõhuta/lühike silp*

Disüllaabilised ehk kahesilbilised värsijalad:

Trisüllaabilised ehk kolmesilbilised värsijalad:

Tetrasüllaabilised ehk neljasilbilised värsijalad:

## Viited

## Välislingid
* Comprehensive list of feet and colas up to 12 syllables long
* Prosody Tutorial by H.T. Kirby-Smith
5MIINUST

**5MIINUST** on 2015. aastal Lääne-Virumaal Võsul loodud Eesti hiphopansambel, mis esimese kontserdi andis 2016. aastal nime all Võsu kalifaat. 

Ansambli asutajaliikmed on Estoni Kohver (Kristjan Jakobson), Päevakoer (Mihkel Tamm), Põhja-Korea (Karl Kivastik) ja Lancelot (Priit Tomson). Nendega liitus viies liige Venelane (Pavel Botšarov), kes teatas 2023. aasta suvel, et lahkub ansamblist. Sellest ajast tegutseb bänd jälle algkoosseisus.

Eesti Tipp-40 muusikaedetabelis on nende lood "Aluspükse" (2019 koos Nubluga), "Tsirkus" (2019 koos Nublu ja Pluutoga), "Paaristõuked" (2019 Villemdrillemiga), "Peo lõpp" (2020), "Loodus ja hobused" (2020 Hendrik Sal-Salleriga) olnud esikohal.

Ansambel esines 2021. aastal Eesti Vabariigi aastapäeva kontserdil hitiga "Paaristõuked".

Aastal 2024 võitis 5MIINUST koostöös ansambliga Puuluup konkursi Eesti Laul 2024 võistluslooga "(Nendest) narkootikumidest ei tea me (küll) midagi".

2024. aasta Eurovisiooni lauluvõistlusel Malmös teises poolfinaalis osalenud Eestile (5MIINUST ja Puuluup) kuulus kuues koht (hääletasid televaatajad), mis tagas finaalikoha. 5MIINUST ja Puuluup saavutasid Eurovisiooni finaalis oma looga "(Nendest) narkootikumidest ei tea me (küll) midagi" 20. koha (televaatajate hääletuse 13. koht).

## Diskograafia
### Albumid
* "Korralik Saavutus/Aasta Plaat" CD (Legendaarne Records 2016)
* "Rämmar" EP, CD (Legendaarne Records 2017)
* "Niid for spiid" EP, MP3 (Legendaarne Records 2018)
* "Kõik on süüdi" EP, CD (Universal Music Oy 2021)
* "Kannatused ehk külakiigel pole stopperit" CD, LP (5MIINUST & Puuluup, Universal Records 2024)

### Singlid

### Lood

## Tunnustus
* 2016 – Hiphop.ee/Raadio2 parim hiphop album 
* 2016 – Hiphop.ee/Raadio2 aasta uustulnuk 
* 2017 – Hiphop.ee/Raadio2 parim hiphop album 
* 2017 – Hiphop.ee/Raadio2 aasta artisti
* 2020 – EMA aasta parim artist 2020
* 2021 – Raadio 2 Aastahiti tiitel ("Koptereid") 
* 2023 – Haljala valla tunnustuskiri – oma loominguga Võsule tuntuse toomise eest (2023)
* 2025 – EMA aasta etno-, folk-, või rahvalik album, aasta ansambel ja aasta album

## Viited

## Välislingid
* 
* 
* Siim Nestor. Mis juhtus 5MIINUSe laululaagris? Te ei taha seda teada... ekspress.delfi.ee, 19. veebruar 2020.
* Mart Rauba, Ain Liiva. 5Miinust: meie võrdlemine Kreisiraadioga on meelevaldne ja solvav. videointervjuu, virumaateataja.postimees.ee, 15. detsember 2023.
* Ansambli lugu allstarzi veebilehel
* 5miinust ja Puuluup: me võitsime kõige tugevama Eesti Laulu finaali. menu.err.ee, 18. veebruar 2024. 
* Eesti 200 vihastas 5MIINUSE ja Puuluubi välja ... tv3.ee, 2. mai 2024.
Sütterlini kiri

**Sütterlini kiri** (saksa keeles *Sütterlinschrift*), ka lihtsalt **Sütterlin** on Ludwig Sütterlini kujundatud ajalooliselt viimane gooti kirjutuskiri.

1911. aastal tellis Preisimaa teaduse-, kunsti- ja haridusministeerium Ludwig Sütterlinilt uue terassulega kirjutatava gooti kirja, mis asendaks senised kursiivkirjad. Samaaegselt gooti sütterlini kirjaga kujundas Sütterlin ka ladina kirjutuskirja. Sütterlini kiri võeti 1915. aastal kasutusele Preisimaa ja hiljem ka teistes Saksamaa koolides. Aastail 1935–1941 oli sütterlini kiri ainus Saksamaa koolides õpetatav kirjutuskiri (*deutsche Volksschrift*). Martin Bormanni ringkirjaga keelati 1941. aastal gooti kirja ametlik kasutamine ning asendati sütterlini kiri antiikval põhineva saksa normaalkirjaga.

## Tähed Sütterlini kirjas




A a



B b



C c



D d



E e



F f



G g



H h



I i



J j



K k



L l



M m



N n



O o



P p



Q q



R r



S ſ s



ß



T t



U u



V v



W w



X x



Y y



Z z



Ä ä



Ö ö



Ü ü

## Viited
Walther von Goethe

**Walther Wolfgang von Goethe** (9. aprill 1818 Weimar – 15. aprill 1885 Leipzig) oli saksa helilooja. Ta oli Johann Wolfgang von Goethe pojapoeg ja viimane elusolev järglane, vabahärra.

Felix Mendelssohn Bartholdy õpetas talle klaverimängu.
Mähisjoon

**Mähisjoon** (inglise keeles *envelope*) on akustikas heli võnkekõvera tippe läbiv kõverjoon. Mähisjoont võib mõista ka võnkumise amplituudi üldistusena. 

Mähisjoon võib olla aja, ruumi, nurga või mõne muu muutuja funktsioon.
Bathi Ülikool

**Bathi Ülikool** on ülikool Bathi linnas Inglismaal.

Ülikool loeb oma algust õppeasutusena aastast 1595, ülikooli staatuse sai 1966. aastal.

Ülikoolil on neli teaduskonda: 
*Faculty of Engineering & Design (inseneriteadused ja arhitektuur)
*Faculty of Humanities & Social Sciences (humanitaaria ja sotsiaalteadused)
*Faculty of Management (ärijuhtimine)
*Faculty of Science (täppis- ja loodusteadused)

## Välislingid
*Koduleht
MTÜ Perekondade Kaitseks

**MTÜ Perekondade Kaitseks** on 2016. aastal Järvamaal asutatud Eesti mittetulundusühing.

Mittetulundusühingu juhatuse esimees on Reimo Sillamaa.

Põhikirja järgi on mittetulundusühingu eesmärk "seista perekondade ja laste moraaliseadust, inimväärikust ja -õigusi austava traditsioonilise ühiskonnakorralduse ja kultuuripärandi kaitsmise eest kõigis ühiskonnaelu valdkondades".

## Viited

## Välislingid
* Mittetulundusühingu koduleht
Nikolai Viralu

**Nikolai Viralu** VR I/3 (kuni 1936 **Nikolai Vildenau**; 4. detsember 1887 Jõhvi – 6. juuni 1938 Narva) oli Eesti sõjaväelane (kapten), diplomaat, advokaat ja ajakirjanik.

## Varasem elukäik
Ta õppis Jõhvi ministeeriumikoolis, lõpetas 1908. aastal Tallinna Aleksandri Gümnaasiumi ning õppis aastatel 1908–1915 ja 1925–1926 Tartu Ülikooli õigusteaduskonnas.

Töötas aastatel 1911–1912 koduõpetajana Šveitsis ja Itaalias.

## Esimeses maailmasõjas
Esimese maailmasõjas teenis ta jalaväes, lõpetas Moskva Aleksei sõjakooli. Oli 1917. aastast Peeter Suure Merekindluse komandandi adjutant. Tegeles eesti sõjaväelaste organiseerimisega, sealhulgas ka Petrogradis.

Saksa okupatsiooni ajal oli vangistatud.

## Vabadussõjas
Oli sõjaministri vanemadjutant (ülemleitnandi aukraadis).

## Edasine elukäik
Alates 1920. aastast oli ta Eesti–Nõukogude Vene segakomisjoni Eesti delegatsiooni liige, aastatel 1921–1922 Eesti saatkonna Moskvas 3. sekretär.

Vahistati 1922 GPU poolt, vabastati 1923 ja tuli tagasi Eestisse.

Degradeeriti 1923. aastal reameheks, auaste taastati 1929. aastal kapteniks.   

Tegutses 1923–1926 ajakirjanikuna. Aastatel 1926–1933 oli ta vandeadvokaadi abi Jõhvis, 1930–1936 ajalehe Alutaguse Elu toimetaja Jõhvis ja 1936–1938 ajalehe Põhja Kodu toimetaja Narvas.

## Teoseid
*1935 – "Jõhvi kihelkonna mälestussambad". Toimetaja ja koostaja Nikolai Vildenau. Vabadussõjas Langenute Mälestamise Jõhvi Kihelkonna Komitee

## Tunnustus
*1919 – Prantsuse hõbeaumärk "Medaille d'honneur" mõõkadega
*1920 – Soome Valge Roosi Rüütliordu medal
*1920 – Rootsi Mõõgaordeni I järk
*1921 – Vabadusristi I liigi 3. järk

## Isiklikku
Tema isa oli Jõhvi tuletõrje- ja omavalitsustegelane Juhan Vildenau.

Nikolai Viralu suri 6. juunil 1938 Narvas kopsupõletikku ja maeti 8. juunil 1938 Jõhvi kalmistule.

## Viited

## Kirjandus
*"Viralu, Nikolai". // Eesti välisteenistuse biograafiline leksikon 1918–1991. Tallinn 2006. Lk 128

## Välislingid
*''Album Academicum Universitatis Tartuensis 1918-1944''
*Nikolai Viralu Eesti ohvitseride andmekogus
Konvoluut

**Konvoluut** on köide, mis on saadud, kui ühiste kaante vahele on köidetud mitu erinevat raamatut, ajakirja, ajalehte, ürikut, maali või käsikirja.

## Viited
Nu Virgos

**VIA  Gra** (ukraina keeles **ВІА Гра**) on Ukraina tüdrukute popansambel, mis asutati 2000. aastal Kiievis. Väljaspool Venemaad ja Ukrainat on ansambel tuntud nimega Nu Virgos.

## Endised liikmed
* Vera Brežneva
* Anna Sedokova

## Välislingid
Windowsi klahv

**Windowsi klahv** ehk **Windowsi logo klahv** (, ) on 1994. aastal Microsofti evitatud Windowsi logoga klahv. Samal ajal võeti kasutusele ka menüüklahv ().

Klahvid asuvad tavaliselt klaviatuuri alumise rea vasak- ja parempoolses osas.

Klahvi puudumisel täidab Windowsis sama otstarvet klaviatuuril  ja  klahvile vajutamine.

 klahvile vajutamine kutsub tavaliselt esile Start menüü. Klahvi abil saab sooritada ka mitmesuguseid muid toiminguid, sõltuvalt kasutaja arvuti operatsioonisüsteemist, tarkvarast ja seadistustest.

## Vaata ka
* Menüüklahv

## Viited

## Välislingid

* Windows shortcuts, loend Microsofti lehel
* Overriding or Disabling Default WinKey Keyboard Shortcuts
Ithiel de Sola Pool

**Ithiel de Sola Pool** (26. oktoober 1917 New York – 11. märts 1984) oli ameerika teadlane, mõtleja ja autor.

## Publikatsioone
* *The Social Impact of the Telephone*
* *Technologies of Freedom* (1983)
* *Technology without Boundaries*
* *Politics in a Wired Nation*
* *The Small World*
* *Forecasting the Telephone: A Retrospective Technology Assessment of the Telephone*

## Viited

## Välislingid
* Profiles. Ithiel de Sola Pool. MIT, 16. august 1997
Olga Schoberová

**Olga Schoberová** (tuntud ka kui **Olinka Bérová**; sündinud 15. märtsil 1943 Prahas) on Tšehhi ja Ameerika Ühendriikide filminäitleja. 

## Isiklikku
Aastail 1967–1969 oli ta abielus USA näitleja Brad Harrisega, kellega tal on tütar Sabrina. Aastail 1972–1992 oli ta abielus John Calleyga.

## Osaline filmograafia
**[[Lemonade Joe]]* (e.k. "Limonaadi Joe"; 1964)
**[[Secret of the Chinese Carnation]]* (1964)
* *[[Massacre at Marble City]]* (1964)
**[[Black Eagle of Santa Fe]]* (1965)
**[[Who Wants to Kill Jessie?]]* (1966)
**[[Kommissar X – Drei grüne Hunde]]* (1967)
**[[The Vengeance of She]]* (1968)
**[[Lucrezia (film)]]* (1968)
* *[[Poppea's Hot Nights]]* (1969)
**[[Formula 1 - Nell'Inferno del Grand Prix]]* (1970)

## Välislingid
* 
* Näitleja biograafia veebilehelt "Glamour Girls of the Silver Screen" (*inglise keeles*)
Lõbu ja teadus

**Lõbu ja teadus** oli huumoriajakiri, mis ilmus aastatel 1908–1909 Tartus ajalehe Isamaa lisana. 

Ajakiri ilmus sagedusega üks kord nädalas. Ajakirja vastutav toimetaja oli Aleksander Kärk.Ajakirja trükiti Tartus Ludwig Heinrich Schnakenburgi trükikojas.

## Viited
Soome Rahvusarhiiv

**Soome Rahvusarhiiv** (soome keeles Kansallisarkisto, rootsi keeles Riksarkivet i Finlandvarem; varasema nimega **Soome Riigiarhiiv** (soome keeles Valtionarkisto)) on Soome Haridus- ja Kultuuriministeeriumi haldusalas olev mäluasutus (rahvusarhiiv). Rahvusarhiiv asub Helsingis aadressil Rauhankatu 17.

Rahvusarhiivi direktor on Jussi Pekka Nuorteva.

Rahvusarhiivi häälekandja on ajakiri Akti, mis ilmub kolm korda aastas.

Rahvusarhiivi eelkäija oli 1816 asutatud Senati Arhiiv. Arhiivi  toodi esimesed fondid Stockholmist, kus asusid Soomet puudutavad dokumendid. Arhiiv avati külastajatele 1859. 1869 sai arhiivi nimeks Riigiarhiiv. Aastast 1994 kannab arhiiv nime Soome Rahvusarhiiv.

## Välislingid
*Arhiivi koduleht
Kostroma rajoon

**Kostroma rajoon** (vene keeles *Костромской район*) on 2. järgu haldusüksus (munitsipaalrajoon) Venemaal Kostroma oblastis, asudes oblasti lääneosas. Rajooni keskus on Kostroma linn (ei kuulu rajooni koosseisu).

Rajoon piirneb põhjas Bui rajooniga, kirdes Bui rajooniga, idas Sudislavli rajooniga, kagus Krasnoselski rajooniga, lõunas Nerehta rajooniga ja läänes Jaroslavli oblastiga.

Rajooni pindala on 2040 km². Elanike arv oli 2012. aastal 45 255, 2008. aastal 45 258 ja 2002. aastal 43 904.

Kostroma rajoonis on 279 asulat, mis kuuluvad kolmeteistkümne külaasunduse koosseisu.

Rajooni tähtsamad jõed on Kostroma ja Volga.

## Viited
Manturovo rajoon

**Manturovo rajoon** on mitme rajooni nimi:

* **[[Manturovo rajoon (Kostroma oblast)]]**, rajoon Kostroma oblastis
* **[[Manturovo rajoon (Kurski oblast)]]**, rajoon Kurski oblastis
Eugen Sild

**Eugen Johannes Sild** (23. aprill 1897 – 21. jaanuar 1958) oli eesti arst.

Ta lõpetas aastal 1916 Tartu Aleksandri gümnaasiumi. Aastatel 1916–1918 ja 1920–1924 õppis ta Tartu Ülikooli arstiteaduskonnas. Aastatel 1918–1920 võttis ta osa Vabadussõjast.

## Töö
* Rakvere linnaarst

## Viited

## Välislingid
* Album Academicum Universitatis Tartuensis 1918-1944
Venemaa Föderatsiooni teeneline kunstnik

**Venemaa Föderatsiooni teeneline kunstnik** (vene keeles Заслуженный артист Российской Федерации) on riiklik aunimetus Venemaa Föderatsioonis kunsti valdkonnas. Venemaa teenelise kunstniku aunimetust antakse Venemaa näitlejatele, artistidele, ballettmeistritele, dirigentidele, heliloojatele, lavastajatele, koormeistritele ja interpreetidele kõrge kunstimeisterlikkusega loodud loometöö eest. Aunimetusega kaasneb rinnamärk.

Reeglina ei anta Venemaa teenelise kunstniku aunimetust isikutele enne 20 aasta (balletisolistide puhul 10 aasta) möödumist nende loomingulise tegevuse algusest. Reeglit ei kehtinud veel kui aunimetus anti 1994. aastal 23-aastasele balletiartististile Nikolai Tsiskaridzele.

Nõukogude Liidus anti välja Vene NFSV teenelise kunstniku aunimetust. 

## Venemaa teenelisi kunstnikke
    
    

*1992 – Igor Starõgin, näitleja
*1993 – Stepanida Borissova, näitleja ja laulja
*1994 – Vladimir Zemljanikin, näitleja
*1994 – Natalja Akimova, Eestis sündinud vene näitleja
*1995 – Aina Vissitajeva, tsirkuseartist (köielkõndija)
*1995 – Aleksandr Zaporožets, näitleja ja teatripedagoog
*1995 – Natalja Deržavina, nukunäitleja
*1996 – Jevgeni Sedov, tsirkuseartist (õhuakrobaat)
*1996 – Vladimir Starikov, tsirkuseartist (kloun)
*1998 – Juri Birjukov, tsirkuseartist (žonglöör ja dresseerija)
*2001 – Marfa Kolessova-Rastorgujeva, estraadilaulja ja tsirkusetegelane
*2001 – Sergei Rastorgujev, tsirkuseartist ja tsirkusetegelane
*2001 – Vladimir Politov, muusik (laulja)
*2002 – Sergei Štšukin, illusionist
*2003 – Artur Bagdassarov, tsirkuseartist (dresseerija)
*2003 – Karina Bagdassarov, tsirkuseartist (dresseerija)
*2009 – Vladislav Galkin, näitleja
*2009 – Biser Kirov, bulgaaria laulja, Bulgaaria rahvakunstnik 
*2010 – Dmitri Kogan, viiuldaja
*2011 – Ljubov Birjukova, nukunäitleja
*2011 – Žanna Roždestvenskaja, estraadilaulja ja laulupedagoog
*2012 – Natalija Bogomolova, vene multifilmide kunstnik, animaator ja lavastaja
*2012 – Jelena Vorobei, estraadinäitleja, humorist ja parodist 
*2013 – Kristina Orbakaite, laulja ja näitleja
*2015 – Julija Peresild, näitleja
*2017 – Anna Bolšova, näitleja

Aunimetuse on saanud ka ooperilaulja Ljubov Kazarnovskaja.

## Viited
Nerehta rajoon

**Nerehta rajoon** (vene keeles *Нерехтский район*) on 2. järgu haldusüksus (munitsipaalrajoon) Venemaal Kostroma oblastis, asudes oblasti loodeosas. Rajooni keskus on Nerehta linn.

Rajoon piirneb põhjas Kostroma rajooniga, idas Krasnoselski rajooniga, lõunas Ivanovo rajooniga ja läänes Jaroslavli oblastiga.

Rajooni pindala on 1140 km². Elanike arv oli 2012. aastal 33 907, 2008. aastal 13 860 ja 2002. aastal 13 447.

Nerehta rajoonis on 161 asulat, mis kuuluvad ühe linna (Nerehta) ja nelja külaasunduse koosseisu.

Rajooni tähtsamad jõed on Nerehta ja Solonitsa.

## Viited
Žanna Roždestvenskaja

**Žanna Germanovna Roždestvenskaja** (vene keeles Жанна Германовна Рождественская; sündinud 23. novembril 1950 Rtištševos Saratovi oblastis) on vene estraadilaulja ja laulupedagoog, kes sai tuntuks nõukogude filmišlaagrite esitajana, Venemaa Föderatsiooni teeneline kunstnik.

Ta on unikaalse häälega. Tema hääle diapasoon on neli oktavit.

## Haridus- ja töökäik
Ta lõpetas Rtištševo muusikakooli ning 1970. aastal Saratovi muusikakooli muusikateooria ja kompositsiooni erialal. Saratovi miniatuuriteatri kunstiline juht Lev Gorelik kutsus teda esinema muusikalis. Järgnevatel aastatel täiendas ta end laulu alal. Koos teatri muusikutega organiseeris ta folkansambli Saratovi Lõõtspillid, mille koosseisus tuli ta 1975. aastal üleliidulise estraadilaulu konkursil auhinnalisele kohale. 1976. aastast töötab ta Moskvas. 

1976. aastal sai ta esimese preemia Sotšis toimunud rahvusvahelisel poliitilise laulu konkursil Punane Nelk. Ta esitas seal aaria Aleksei Rõbnikovi rokkooperist "Joaquín Murrieta täht ja surm" ("Звезда и смерть Хоакина Мурьеты"). 1978. aastal võttis ta osa ooperi plaadistamisest (esitas Tähe ja Tereza partiid). Järgmisel aastal osales ta Rõbnikovi teise kuulsa rokkooperi – "Junona ja Avoss" – plaadistamisel. Seejuures esitas ta õnnistatud neitsi Maarja aaria, milles suutis laulda kolmanda oktavi ülemise mi-bemollini, mis hilisemates esitustes jäigi ületamatuks, seetõttu järgmistel etendustel kasutati just seda fonogrammi.
 
Aastatel 1977–1982 tegi ta koostööd Mosfilmiga, esitades filmilaule.

1990. aastatel jäi ta tööta. Aleksei Rõbnikovi kaasabil sai ta 1990. aastate lõpul lauluõpetajana tööd Moskva klouniteatris. 2002. aastal võttis ta osa rokkooperi "Junona ja Avoss" uue versiooni salvestusest ja 2008. aastal rokkooperi "Joaquín Murrieta täht ja surm" uue versiooni loomisest. Tema vastutada oli vokaalpartiide esitus.

Moskva klouniteatris (hilisem Tereza Durova Serpuhhovka theatrum) töötas ta palju aastaid. Praegu töötab ta lauluõpetajana Aleksei Rõbnikovi teatris.

## Tunnustus
*1977 – poliitilise laulu festivali Punane Nelk esimene preemia 
*2011 – Venemaa Föderatsiooni teeneline kunstnik

## Isiklikku
Tema tütar Olga Roždestvenskaja (sündinud 1969) sai üleliiduliselt tuntuks lastelaulude esitajana

## Viited

## Välislingid
*Жанна и Ольга Рождественские - Истории в деталях. YouTube, 4. aprill 2013 
*Fragment õnnistatud neitsi Maarja aariast rokkooperis "Junona ja Avoss". YouTube
Manturovo rajoon (Kostroma oblast)

**Manturovo rajoon** (vene keeles *Мантуровский район*) on 2. järgu haldusüksus (munitsipaalrajoon) Venemaal Kostroma oblastis, asudes oblasti lõunaosas. Rajooni keskus on Manturovo linn (ei kuulu rajooni koosseisu).

Rajoon piirneb põhjas Meža rajooniga, idas Šarja rajooniga, kagus Ivanovo oblastiga, lõunas Makarjevi rajooniga, läänes Neja rajooniga ja loodes Kologrivi rajooniga.

Rajooni pindala on 2667 km². Elanike arv oli 2012. aastal 4738, 2008. aastal 5380 ja 2002. aastal 6796.

Manturovo rajoonis on 141 asulat, mis kuuluvad viie külaasunduse koosseisu.

Rajooni tähtsamad jõed on Unža, Kondoba, Kuss ja Meža.

## Viited
Different Light

**"Different Light"** on Ameerika *pop rock*i ansambli Bangles teine stuudioalbum. Album anti välja 1986. aasta jaanuaris. 

Album on Banglesi tuntuim album, sellelt pärinevad lood "Manic Monday" ja "Walk Like an Egyptian", mis jõudsid Billboardi edetabelis vastavalt teisele ja esimesele kohale. "Walk Like an Egyptian" oli ka Billboardi 1987. aasta edetabeli esikohalaul. Albumi muud singlid on "If She Knew What She Wants", "Walking Down Your Street" ja "Following". Edetabelis Billboard 200 jõudis album teisele kohale. Albumit on müüdud USA-s enam kui kolm plaatinaplaadi normi.

Laulu "Manic Monday" autor on pseudonüümi Christopher kasutanud Prince. Nime Christopher kandis 1986. aasta filmis "Under the Cherry Moon" Prince'i kehastatud tegelane. Laul oli mõeldud duetina ansambli Apollonia 6 albumile, kuid jäi avaldamata. 

## Lugude nimekiri

## Muusikud
;Bangles
*Susanna Hoffs – solist lauludes 1, 3, 4, 7 ja 8, kitarrid, taustalaul
*Vicki Peterson – solist lauludes 2, 4, 6, 8 ja 10, kitarrid, taustalaul
*Michael Steele – solist lauludes 4, 8, 9 ja 11, kitarrid, bass, taustalaul
*Debbi Peterson – solist lauludes 5, 8 ja 12, trummid, löökriistad, taustalaul
;Teised muusikud
*Brenda Bennett – taustalaul laulus "Manic Monday" (uncredited)
*Rusty Anderson – täiendavad kitarrid
*Barbara Chapman – harf, täiendavad kitarrid
*Mitchell Froom, David Kahne – klahvpillid
*Carlos Vega – täiendavad trummid
In a Different Light

*"In a Different Light", Avaloni album, 1999
*"In a Different Light", Linda Davise album, 1991
*"In a Different Light", Doug Stone'i album, 1991
**"In a Different Light", Doug Stone'i albumi nimilaul, algselt avaldatud ta omanimelisel albumil
*"In a Different Light", Evercleari album, 1991
*"In a Different Light" on laul ansambli Bangles albumilt "Different Light", 1986
Hans von Benckendorff

**Johann Ulrich Nathanael von Benckendorff** (ka Hans von Benckendorff) (2 aprill (vkj)/ 14. aprill 1882 – 19. aprill 1919 Jäneda, Kalijärve tee) oli baltisaksa päritolu Venemaa riigitegelane, Jäneda mõisa omanik.

## Elulugu
Johann päris 1910. aastal Aleksander von Benckendorffi valdused Jänedal. Ta ehitas Jänedale uue härrastemaja ning mõisa abi- ja kõrvalhooned.

Johann abiellus 1911. aastal Berliinis Maria Zakrevskaga.

Venemaal 1917. aastal toimunud revolutsioonide tõttu kolis ta aprillis 1918 Jänedale.

## Töö
* Venemaa Keisririigi välisministeeriumi ametnik (1908–)
* Venemaa Keisririigi Berliini suursaatkonna II sekretär

## Saavutused
* Kammejunkur Venemaa keisri Nikolai II õukonnas
* Venemaa Keisririigi õuenõunik

## Surm
Hans von Benckendorff tapeti 19. aprillil 1919 Jäneda lähedal Kalijärve ääres Kalijärve teel. Väidetavasti tegi seda  nelja relvalasuga Eesti Vabadussõjast kolmepäevasel puhkusel viibinud Teoküla elanik Rudolf Rosenstrauch. Teoküla elaniku Juuli Tomsoni sõnul sõimanud Johann Rudolfit mõisa sissetungimise eest. Rosenstrauch varitses Johanni Kuradisilla kõrval oosil.

## Viited
Let It Go

*"Let It Go", Alexandra Burke'i laul, 2012
*"Let It Go", laul 2013. aasta filmist "Frozen" ("Lumekuninganna ja igavene talv"), esitajad Idina Menzel ja Demi Lovato
*"Let It Go", James Bay laul, 2014
*"Let It Go", Banglesi laul albumilt "Different Light", 1986
Axel Buxhoeveden

Parun **Axel von Buxhoeveden** (Alexander Peter Eduard Buxhoeveden; 21. aprill/3. mai 1856 Kuressaare Liivimaa kubermang Venemaa keisririik – 16. veebruar 1919 Kuivastu  lähedal, Muhumaa Eesti vabariik) oli Saaremaa rüütelkonna viimane juht (maamarssal) aastatel 1905–1919.

Tema vanemad olid Kuivastu mõisnik, Liivimaa maanõunik ja Saaremaa konsistooriumi president Arthur Buxhoeveden (1821–1874) ja Adelheid von Hoyningen-Huene (1827–1907).

1873. aastal õppis ta Tartu ülikooli õigusteaduskonnas.

Ta oli Muhu kihelkonna Kuivastu, Võlla ja Pädaste, Valjala kihelkonna Võhksa ja aastail 1897–1910 Märjamaa kihelkonna Haimre mõisnik.

Ta oli Venemaa keisririigi Siseministeeriumi käsundusametnik, riiginõunik, kammerhärra ja jäägermeister, 1891–1906 Saaremaa maanõunik, 1906–1919 Saaremaa maamarssal. 

Axel von Buxhoeveden oli 1918 moodustatud seisusliku esinduskogu Balti landesraati liige.

Axel Buxhoeveden mõrvati Saaremaa mässus, mässajate poolt koos oma venna Arthur Buxhoevedeniga 16. veebruaril 1919.

11/23. aprillil 1884 abiellus ta Peterburis Carl von Siemensi tütre Charlotte von Siemensiga (1858–1926), neil oli üks poeg ja neli tütart.
## Esivanemad

## Viited

## Välislingid
*Genealogisches Handbuch der Oeselschen Ritterschaft
*
*Geni
Not Like You

*"Not Like You", Alexander Klawsi laul albumilt "Take Your Chance"
*"Not Like You", Banglesi laul albumilt "Different Light"
*"Not Like You", Boyz II Meni laul albumilt "Twenty"
*"Not Like You", 4Lyni laul albumilt "Neon"
Turhan Hatice Sultan

**Turhan Hatice Sultan** (1627 – 4. august 1683) oli sultan Ibrahimi naine ja Mehmed IV ema. 

Tema ja Ibrahimi ema Kösem Sultan olid oma poegade valitsusaegadel sultanite kaasvalitsejad ja omasid tegelikku kontrolli Osmanite riigi valitsemise üle. Turhan Hatice oli ainus naine osmanite ajaloos, kes jagas seaduslikult võimu sultaniga, kuigi reaalselt kandis ta oma poliitilise võimu üle suurvesiirile, kelle kaasabil hoidis riiki kontrolli all. Selle tulemusena sai Turhan üheks silmapaistvamaks isikuks osmanite nn naissultanite ajastul . Sõna "turhan" tähendab halastust.
Stávros Kontonís

**Charálampos-Stávros Kontonís** (kreeka keeles *Χαράλαμπος - Σταύρος Κοντονής*; sündinud 21. juunil 1963 Zákynthose saarel) on Kreeka advokaat ja poliitik, ta kuulub erakonda SYRIZA. 23. septembrist 2015 oli ta Kreeka kultuuri- ja spordiministeeriumis spordi aseminister. 5. novembrist 2016 kuni 28. augustini 2018 oli ta Kreeka justiitsminister.

Ta on lõpetanud aastal 1995 Ateena Rahvusliku Kapodistriase Ülikooli.
Norwichi terjer

**Norwichi terjer** on Suurbritanniast Inglismaalt pärinev koeratõug.

Koeral on meeldiv iseloom, ta on väga julge, ent ei alusta kunagi ise võitlust.

Nii norfolki (longus kõrvadega) kui norwichi (kikkiskõrvalised) terjerid on saanud nimetuse krahvkonna ja linna järgi, kust nad pärit on. Ent veel 19.&#160;sajandi alguses ja keskel ei tehtud nende kahe tõu vahel vahet, nad olid lihtsalt tavalised karjakoerad. Nende Inglismaa idaosast pärit terjerite eelkäijate hulka kuuluvad iiri imaali oru terjerid, punased cairni terjerid ning Dandie Dinmonti terjerid. Nende punastest järeltulijatest arenesid välja tänased norwichi ja norfolki terjerid.


Norwich terrier glowa rybnik-kamien ppl.jpg|
Norwich Terrier1.JPG|
A Norwich Terrier.jpg|


## Viited

## Kirjandus
* 
* 
* 
* 

## Välislingid

* Norwichi terjer koer.ee saidil
73 eKr

**73. aasta eKr** oli 73. aasta enne meie ajaarvamist, Vana-Rooma ajaarvamise järgi 681 *[[ab urbe condita]]*.

## Sündmused
*Vana-Rooma konsuliteks olid Marcus Terrentius Varro Lucullus ja Gaius Cassius Longinus.
* Algas orjade ülestõus Spartacuse juhtimisel.

## Sündinud
* Herodes Suur, Juudamaa kuningas 

## Surnud
* ...
74 eKr

**74. aasta enne Kristuse sündi** oli 74. aasta enne meie ajaarvamist.

## Sündmused
* Algas kolmas Mithridatese sõda.

## Sündinud
* ...

## Surnud
* Han Zhaodi, Hiina keiser
* Nikomedes IV, Bitüünia kuningas
* Lucius Octavius, Rooma poliitik
Nefertari

**Nefertari** oli Vana-Egiptuse kuninga Ramses II (1300–1250 eKr) esimene ning lemmikabikaasa. 

Ta on üks tuntumaid Vana-Egiptuse kuningannasid Kleopatra, Nofretete ja Hatšepsuti kõrval. Tema rikkalikult kaunistatud haud asub Medinet Habu templi lähedal Kuningannade orus (QV66).
Teemantliiga

**Teemantliiga** (Diamond League) on iga-aastane rahvusvaheline IAAF-i korraldatav tippkergejõustiklaste võistlussari. Sari loodi 2010. aastal asendama IAAF-i Kuldliigat.

## Võistlused

## Teemantliiga võitjad

### Mehed

### Naised

## Välislingid
* Ametlik koduleht (inglise keeles)
Punane Nelk

**Punane Nelk** (vene keeles Красная гвоздика) on rahvusvaheline patriootilise laulu konkurss-festival.

Aastatel 1967–1989 peeti rahvusvahelist poliitilise laulu noorsoofestivali Nõukogude Liidus Sotšis. 

Esimesest festivalist 1967. aastal võttis osa 17 lauljat 9 sotsialismimaalt. Anti välja kaks esimest (Bogdana Karadocheva Bulgaariast ja Anatoli Koroljov Nõukogude Liidust), kaks teist ja kaks kolmandat preemiat (ühe kolmanda preemia sai Nõukogude Liidus populaarne bulgaaria laulja Biser Kirov).

1968. aastal toimunud festivalil anti välja kolm esimest preemiat. Laureaatide seas oli eesti laulja Voldemar Kuslap. 1969. aastal võitis konkursi Galina Nenaševa, kolmanda preemia sai Nõukogude Liidus populaarne poola laulja Maryla Rodowicz.

1977. aastal sai esimese preemia Žanna Roždestvenskaja, 1979. aastal Kuuba laulja Osvaldo Rodríguez ja 1981. aastal gruusia laulja Tamara Gverdtsiteli.

Žürii esimees oli paljude aastate vältel Aleksandra Pahmutova. Viimast korda peeti Sotšis seda poliitilise laulu festivali 1989. aastal. 
 

Bogdana-Karadocheva-20110309-cropped.jpg|Bogdana Karadocheva   
Biser Kirov.jpg|Biser Kirov   
Галина_Ненашева.JPG|Galina Nenaševa   
Гвердцители,_Тамара_Михайловна_Чуприна_Вадим._А.jpg|Tamara Gverdtsiteli   
Maryla_Rodowicz_(12).JPG|Maryla Rodowicz   


## Festivali elluäratamine
2015. aastal sai rahvusvaheline patriootilise laulu konkurss-festival Punane Nelk taas teosk. Toimumiskohaks valiti Venemaa Föderatsiooni poolt õigusvastaselt okupeeritud ja annekteeritud Ukraina territooriumil asuv Sevastopol. Korralduskomitee president on Jossif Kobzon.

## Viited
Saksamaa Riigiarhiiv

**Saksamaa Riigiarhiiv** (nimetatud ka **Saksamaa Liiduarhiiv**, **Saksamaa Föderaalarhiiv**; saksa keeles Das Bundesarchiv) on Saksamaa riigiarhiiv. Arhiiv asutati 1952. aastal, see asub Koblenzi linnas.

1998. aastast kuulub arhiiv Saksamaa Kultuuriministeeriumi alluvusse, varem oli Saksamaa Siseministeeriumi alluvuses. Arhiivi eelarve oli 2009. aastal 54,6 mln eurot. 

Arhiivis töötab 800 inimest.

2008. aastal andis arhiiv umbes 100 000 oma fotot vabakasutusse, need laaditi üles ka Wikimedia Commonsisse.

## Välislingid
*Arhiivi koduleht
Šarja

**Šarja** on linn Venemaal Kostroma oblastis, Šarja rajooni ja Šarja linnaringkonna keskus. 

Šarja asub 3 km kaugusel Vetluga jõe vasakkaldast, 328 km kaugusel Kostromast. 

20. sajandi alguses hakati rajama raudteed, mis kulges Vjatkast Vologdasse. Tänapäeva linn tekkis koha juurde, kus raudtee ületas Vetluga jõe. Sild valmis 1906. aastal ning samal aastal avati raudteeliiklus. 1907. aasta alguses valmis veduridepoo. 1938. aastal sai umbes 12 000 elanikuga töölisküla linnaõigused.

Raudteesõlm Siberi raudteel. 2015. aastal vaguni- ja veduridepoo suleti. Linnas asuvad puidutöötlusettevõtted.

Linna lähedal asub Šarja soojuselektrijaam.

## Välislingid

*Linna koduleht
Collections (Banglesi album)

**"Collections"** on ansambli Bangles 2005. aastal välja antud kogumikplaat. Albumi andis välja Sony BMG Music Entertainment. Albumil olevad laulud on esmalt avaldatud aastatel 1984–1988 albumitel "All Over the Place", "Different Light" ja "Everything".

Albumi andis Sony BMG uuesti välja 2008. aastal plekkkarbis (Steel Box Collection)  pealkirjaga "Greatest Hits".

## Lugude nimekiri
Jean-Dominique Bauby

**Jean-Dominique Bauby** (23. aprillil 1952 – 9. märtsil 1997) oli prantsuse ajakirjanik ja ajakirja Elle peatoimetaja. Tal oli tütar ja kolm poeg.

## Välislingid
* The Diving Bell and the Butterfly Movie website (inglise keeles)
Kulg

**Kulg** oli kirjandusklubi, mis tegutses Murru vanglas.

Kulg on Eesti Kirjaniku Liidu musta laega saalis esitanud Juhan Viidingu ja Tõnis Rätsepa näidendit "Olevused".

## Lavastusi
* "Olevused" (2003)

## Viited
Collections

*"Collections", Red Norvo, Art Pepperi, Joe Morello ja Gerry Wigginsi album, 1957
*"Collections", The Young Rascalsi album, 1967
*"Collections", Banglesi album, 2005
*"Collections", Amanda Marshalli album, 2006
*"Collections", Charlie Majori album, 2006
*"Collections", Rick Astley album, 2006
*"Collections", Terence Trent D'Arby album, 2006
*"Collections", Cypress Hilli album, 2008
*"Collections", Alexia album, 2009
*"Collections", Delphici album, 2013

## Vaata ka
*Collection"
Aleksei Rõbnikov

**Aleksei Lvovitš Rõbnikov** (vene keeles Алексей Львович Рыбников; sündinud 17. juulil 1945 Moskvas) on vene helilooja, Venemaa Föderatsiooni rahvakunstnik. 

Ta on paljude filmide (näiteks Buratino seiklused) ja muusikalavastuste muusika autor, samuti Lenkomis lavastatud rokkooperite Joaquín Murrieta täht ja surm ("Звезда и смерть Хоакина Мурьеты"; 1976) ning Junona ja Avoss ("Юнона и Авось"; Andrei Voznessenski poeemi alusel 1981) muusika autor. 

1992. aastal loodi Aleksei Rõbnikovi teater. 1999. aastal sai teater riikliku staatuse. 

2011. aastal lõi Rõbnikov Lev Tolstoi samanimelise romaani ainetel nüüdisooperi "Sõda ja rahu". 

Aastatel 2017–2022 oli ta Venemaa Heliloojate Liidu esimees.

## Haridustee
Ta lõpetas 1967. aastal Tšaikovski-nimelise Moskva Riikliku Konservatooriumi kompositsiooni erialal Aram Hatšhaturjani juures ja 1969. aastal samas aspirantuuri.

## Tunnustus

*1989 – Vene NFSV teeneline kunstitegelane 
*1999 – Venemaa Föderatsiooni rahvakunstnik 
*2002 – Venemaa Föderatsiooni riiklik preemia 
*2006 — Sõpruse orden *teenete eest kultuuri ja kunsti valdkonnas ja pikaaegse tulemusliku töö eest* 
*2010 — Austuse orden *suure panuse eest kodumaise muusikakunsti arendamisel ja pikaaegse loomingulise tegevuse eest* 
*2016 — orden Teenete eest Isamaa ees IV järk *teenete eest kodumaise kultuuri ja kunsti arendamisel ja pikaaegse tulemusliku tegevuse eest* 
*2022 — orden Teenete eest kultuuris ja kunstis *suure panuse eest kodumaise kultuuri ja kunsti arendamisel ja pikaaegse tulemusliku tegevuse eest*

## Viited
Meelis Härms

**Meelis Härms** (sündinud 13. jaanuaril 1971 Tallinnas) on Harku valla ettevõtja, vallavolikogu liige ja kodanikuaktivist.

Elab alates 2002. aastast Tabasalus.

## Haridus
Meelis Härms õppis Tallinna 7. Keskkoolis. Seejärel õppis Tallinna Pedagoogilises Instituudis inglise filoloogiat ning töötas lühikest aega inglise keele õpetajana. 

Ta on lõpetanud Estonian Business Schooli ettevõtluse ja ärijuhtimise eriala *cum laude* lõputööga "Esindamisteooria konfliktid: Eesti ettevõtete tegevjuhtide riskitõrjuvuse uuring". 

Meelis Härms on läbinud Estonian Business Schooli Executive MBA programmi, mille eesmärk on valmistada juhte ette edukaks tegutsemiseks rahvusvahelises majandusruumis. Tema lõputöö teema oli "Sisetehingu erand: Eesti kohalike omavalitsuste äriühingute praktikate ja tulevikuplaanide uuring". 

## Tegevus ettevõtjana
Pärast Eesti taasiseseisvumist on Meelis Härms olnud ettevõtja mitmes valdkonnas, panustades ettevõtetesse ka finants- ja tegevjuhina. Alates 1998. aastast tegutses ta konsultatsiooniäris ning pakkus peamiselt Eestis tegutsevatele välismaalastest ettevõtjatele äri- ja juhtimisalast nõustamist ning ettevõtete haldamise teenuseid.

Alates 2014 augustist on Meelis Härms juhataja infrastruktuuriettevõttes Strantum OÜ, mis tegeleb lisaks soojusetootmisele ja elanike veega varustamisele ka hoonete haldamise, avaliku ruumi heakorra ja muru niitmisega. 

## Tegevus poliitikuna
Meelis Härms on Isamaa ja Res Publica Liidu liige alates 27. oktoobrist 2009. Harku vallavolikogusse valiti Meelis Härms esimest korda 2009. aastal, kui ta kandideeris Isamaa ja Res Publica Liidu nimekirjas ja kogus 126 häält. Samal aastal valiti ta Harku valla majanduskomisjoni esimeheks. 2013. aasta valimistel kogus ta 138 häält. 

## Tegevus kodanikuaktivistina
Meelis Härms oli aastatel 1997–2001 Eesti Uisuliidu juhatuse liige. 

Ta on Tabasalu Seltsi asutaja ja juhatuse liige, aga ka juhatuse liige mittetulundusühingutes Ettevõtluse Selts, Majanduse Arendamise Selts, Spordiklubi Nord (Tallinna üks suuremaid spordiklubisid). 

Lisaks on Meelis Härms Harku valla hariduse, kultuuri ja spordi sihtasutuse nõukogu esimees.

## Isiklikku
Meelis Härms on abielus Kristiina Härmsiga, neil on kaks last. Tema hobideks on reisimine, poliitika, kirjandus, lumelauasport, reketimängud (racketloni alad) ja võitluskunstid.

Meelis Härmsi isa Jaan Härms on olnud lauatennisist, treener ja sporditegelane ning vanaisa Eugen Härms oli jalgpallur ja jalgpallikohtunik. Noorem vend Jaan Härms on Saku Õlletehase juht. 

## Viited
Manturovo

**Manturovo** on linn Venemaal Kostroma oblastis, Manturovo rajooni ja Manturovo linnaringkonna keskus.

Manturovo asub Unža jõe ääres, 261 km kaugusel Kostromast.

Manturovo küla on esmamainitud 1617. aastal. 1958. aastal liideti Manturovo ja Jurovski küla Manturovo linnaks.

1906. aastal hakkas tööle Vologda–Vjatka raudtee, mis möödus Manturovo lähedalt. Aastatel 1912–1914 ehitati küla lähedale neli puidutöötlusvabrikut.

## Viited

## Välislingid

* Manturovo koduleht
Zoltan Sarosy

**Zoltan Sarosy** (sünninimi Sárosy Zoltán; 23. august 1906 Budapest – 19. juuni 2017 Toronto) oli Ungari päritolu Kanada maletaja.

Sarosy õppis oma sõnade järgi malet mängima 10-aastaselt. Ta nägi pargis poisse malet mängimas ning hakkas ka ise parkides maletamas käima. Ta jätkas maletamist koolis ja Viini ülikoolis, kus ta kaubandust õppis. Pärast ülikooli lõpetamist tuli ta tagasi Ungarisse ja jätkas maleturniiridel osalemist. 1928–1933 elas ta Pécsis. Ta võitis turniiri Nagykanizsas (1929), Pécsis (1932) ja Budapestis (1934). 1943 tuli ta Ungari meistriks. Pärast teist maailmasõda suundus ta Saksamaa põgenikelaagrist Alsace'i ja 1950. aastal Kanadasse.

Ta tuli 4 korda Kanada meistriks kirimales (1967, 1969, 1972, 1981).

Tema naine ja tütar jäid pärast emigreerumist Ungarisse. Tema teine abikaasa oli eestlane Hella Mällo (1930–1998).

Ta mängis malet veel 108-aastaselt.

## Tunnustus

*2006 – Canadian Chess Hall of Fame 

## Viited
Aleksandr Freiman

**Aleksandr Arnoldovitš Freiman** (vene keeles Александр Арнольдович Фрейман; 22. august 1879 Varssavi – 19. jaanuar 1968 Leningrad) oli Venemaa keeleteadlane, iranist, ja NSV Liidu Teaduste Akadeemia liige. Ta õppis Peterburi ülikoolis, hiljem töötas Saksamaal. Ta töötas 1919–1950 iraani filoloogia professorina. 

## Tunnustus
*1949 Tadžiki NSV teeneline teadlane

## Viited
Manturovo rajoon (Kurski oblast)

**Manturovo rajoon** (vene keeles *Мантуровский район*) on 2. järgu haldusüksus (munitsipaalrajoon) Venemaal Kurski oblastis, asudes oblasti kaguosas. Rajooni keskus on Manturovo küla.

Rajoon piirneb põhjas Timi rajooniga, idas Goršetšnoje rajooniga, lõunas Belgorodi oblastiga, edelas Pristeni rajooniga ja loodes Solntsevo rajooniga.

Rajooni pindala on 1010 km². Elanike arv oli 2012. aastal 13 743, 2007. aastal 14 241 ja 2002. aastal 16 758.

Manturovo rajoonis on 63 asulat, mis kuuluvad seitsme külaasunduse koosseisu.

Rajooni tähtsamad jõed on Seim ja Oskol.

## Viited
Vikipeedia sõber

**Vikipeedia sõber** on aunimetus, mille kutsus ellu Wikimedia Eesti 2017. aastal.

Esimese auhinna pälvis Miljon+ projekti käimalükkamise eest Tartu Ülikooli optilise metroloogia dotsent Mart Noorma. Auhind anti üle eestikeelse Vikipeedia sünnipäeva üritusel NO99 teatris 19. augustil 2017.

Teise auhinna pälvis Horisondi peatoimetaja Ulvar Käärt. Auhind anti üle Vikipeedia sünnipäeval 15. jaanuaril 2019.

Kolmanda auhinna pälvis Tartu Hansa Rotary Klubi. Auhind anti üle klubi koosolekul 3. veebruaril 2020.

Neljanda auhinna pälvis Ungari päritolu Eestis elav filmitegija Edina Csüllög.

2021. aasta Vikipeedia sõbraks nimetati Tartu Kunstimuuseum.

2023. aasta sõbrapäeval nimetati 2022. aasta Vikipeedia sõbraks Eesti Looduse peatoimetaja Toomas Kukk.

Vikipeedia sõbraks 2023 nimetati Tartu Ülikooli tekstiõpetuse lektor ja keeletoimetaja Riina Reinsalu.

2025. aasta sõbrapäeval nimetati 2024. aasta Vikipeedia sõbraks spordiajakirjanik ja kommunikatsioonispetsialist Raul Rebane.

2026. aasta sõbrapäeval nimetati 2025. aasta Vikipeedia sõbraks keeleteadlane, õppejõud ja toimetaja Ann Siiman.


Mart Noorma (Vikipeedia sõber 2017).jpg|Mart Noorma
Vikipeedia Sõber 2018 auhind ja selle nominent Ulvar Käärt.jpg|Ulvar Käärt
Vikipeedia sõber 2019 -- Tartu Hansa Rotary Klubi.jpg|Tartu Hansa Rotary Klubi
Edina Csüllög - vikisõber 2020.jpg|Edina Csüllög
Vikipeedia sõber 2021.jpg|Tartu Kunstimuuseum
Toomas Kukk, Vikipeedia sõber 2022.jpg|Toomas Kukk
Riina Reinsalu koos Vikipeedia sõbra aukirjaga.jpg|Riina Reinsalu
Raul Rebane, Vikipeedia sõber.jpg|Raul Rebane
Vikipeedia sõber 2025 - Ann Siiman.jpg|Ann Siiman


## Viited
75 eKr

**75. aasta enne Kristuse sündi** oli 75. aasta enne meie ajaarvamist.

## Sündmused
*Pontose kuningas Mithridates VI kuulutas sõja Roomale ning tungib Bitüüniasse, Kapadookiasse ja Paflagooniasse.
*Kiliikia piraadid röövisid Julius Caesari, kes on teel Rhodosele. Teda hoiti vangis Farmakonisi saarel ja vabastati lunaraha eest.

## Sündinud
* ...

## Surnud
* ...
Kaks kanget

**"Kaks kanget"** on Eesti tõsielusari ja reisisaade. Saade läks esimest korda eetrisse Kanal 2-s 2009. aastal ja püsis Kanal 2 eetris ka aastatel 2011, 2013, 2015 ja 2017.  

"Kaks kanget" kolis 2019. aastal üle telekanalile TV3, kus see on eetris olnud aastatel 2019–2022 ja alates 2024. aastast on see olnud püsivalt TV3 eetris. Elisa Huub näitas 2023. aastal enne tele-eetrisse jõudmist ka üht hooaega oma platvormil. Saatejuhid on Kristjan Jõekalda ja Teet Margna, neljal reisil on nendega kaasas olnud Tiit Pruuli. Sarja produtsendid on Kristjan Jõekalda ja Teet Margna, režissöör on Villem Tarvas ja operaatorid on (olnud) Villem Tarvas, Madis Reimund, Johannes Arro, Margus Malm ja Janar Volmer. 

* "Kaks kanget Jaapanis" valiti parimaks tõsielusaateks 2021. aastal Eesti filmi- ja teleauhindade võistlusel.

## "Kaks kanget" reisisaatest lähemalt

* Saate igal hooajal reisivad saatejuhid Kristjan Jõekalda ja Teet Margna koos võttegrupiga mõnes maailma riigis või piirkonnas. Võttegruppi kuuluvad veel operaatorid Villem Tarvas, Margus Malm, Janar Volmer, Johannes Arro ja Madis Reimund.
* Reisisaadet on tehtud juba 16 aastat ja 11 hooaega ning läbitud on 23 riiki. Varem oli saade eetris Kanal 2-s, kuid alates 2019. aastast jätkati saadet TV3-s.

* Venemaal, Kagu-Aasia, Kesk-Aasia (Sovetistani) ja Kaukaasia reisidel oli grupis ka maailmarändur, kirjanik ja ärimees Tiit Pruuli. 
* "Kahe kange" toimetajad on Anne Mäns ja Kristi Margna.

## Hooajad ja reisid

* Pärast kahteteist ametlikku hooaega tehti ka kaks mitteametlikku reisisaadet koostöös Tallinkiga: "Kaks kanget Soomes" (2016) ja "Kaks kanget lastega Soomes" (2018). Lisaks tehti saated "Kaks kanget Eesti tuur 2012" (2012), "Kaks kanget. Haiged mehed" (2014).

## Viited

## Välislingid
* https://kanal2.postimees.ee/pluss/search?filter%5Bsearch%5D=kaks+kanget
* https://reisikirjad.gotravel.ee/kaks-kanget-sovjetistanis-reis-algab/
* http://www.margna.ee/
* http://arileht.delfi.ee/news/uudised/kui-hasti-kanal2-omanikul-harja-punaseks-ajanud-superprodutsendi-teet-margna-firmadel-siis-laheb?id=84676357
* http://kroonika.delfi.ee/news/kroonika/meelelahutuskuningad-tougatakse-troonilt-teet-margna-otsused-saadete-lopetamisest-rabasid-ootamatult?id=84602469
Junona ja Avoss

**"Junona ja Avoss"** (vene keeles "Юнона и Авось") on rokkooper, mille kirjutas helilooja Aleksei Rõbnikov Andrei Voznessenski poeemi alusel; oli tuntumaid rokkoopereid Nõukogude Liidus.

Esietendus toimus 9. juunil 1981 Lenkomis. Ooperi lavastas Mark Zahharov; tantsuseade Vladimir Vassiljevilt, lavakujundus Oleg Šeintsiselt. Peaosades Nikolai Karatšentsov (krahv Rezanov), Jelena Šanina (Conchita) ja Aleksandr Abdulov (Fernando).

      
Lenkomi mängukavas on see ooper tänini. Krahv Rezanovi rollis Dmitri Pevtsov, Conchita rollis mängis Anna Bolšova, seejärel Alla Juganova.

Ooperit "Junona ja Avoss" mängivad veel kümmekond teatrit Venemaal.

2009. aastal spetsiaalselt Pierre Cardini kunstifestivalil (Lacoste'is Vaucluse'i departemangus) ettekandmiseks lõi Aleksei Rõbnikov rokkooperi "Junona ja Avoss" autoriversiooni. Avaetendus 3. juulil läks menukalt. Järgnenud 8 aasta jooksul etendati seda ooperit paljudel lavalaudadel USA-s, Kanadas, Prantsusmaal, Saksamaal, Iisraelis, Soomes, Baltimaades, Valgevenes, Ukrainas, Kasahstanis ja Aserbaidžaanis.

## Ooperi libreto
Ooperi aluseks on vene diplomaadi ja ränduri Nikolai Rezanovi eluseigad 19. sajandi alguses toimunud Ameerika reisi ajal, kui ta armub San Francisco komandandi 15-aastasse tütresse Conchitasse (María Concepción Argüello). Junona ja Avoss olid Rezanovi purjelaevad.
 
## Viited

## Välislingid
Dafydd Iwan

**Dafydd Iwan** (kodanikunimi **Dafydd Iwan Jones**; sündinud 24. augustil 1943 Brynammanis) on kõmri laulja ja poliitik.

Ta lõpetas 1968. aastal Cardiffi ülikooli arhitektina. Ülikooli ajal sai ta tuntuks laulukirjutaja ja kõmrikeelsete folklaulude esitajana. Esialgu esitas ta kõmrikeelseid variante Woody Guthrie', Pete Seegeri ja Bob Dylani lauludest, kuid peagi hakkas ise ballaade kirjutama.

1960. aastate lõpus alustas ta poliitilist võitlust kõmri keele õiguste eest. 1970. aastal ta vangistati ingliskeelsete teeviitade sodimise eest mõistetud trahvide tasumata jätmise tõttu. Ta kandis kolmekuulisest vanglakaristusest ära kolm nädalat. Oma kogemustest kirjutab ta laulus "Pam fod eira'n wyn?" ('miks on lumi valge?'). Tema üks tuntumaid laule on patriootiline "Yma o Hyd" ('ikka veel siin').

Aastatel 2003–2010 oli ta erakonna Plaid Cymru esimees.

Tema vennad on poliitik Alun Ffred Jones ja näitleja Huw Ceredig.

## Albumid
* *Yma Mae 'Nghân* (1972)
* *Mae'r Darnau yn Disgyn i'w Lle* (1976)
* *Carlo a Chaneuon Eraill* (1977)
* *20 o Ganeuon Gorau*
* *I'r Gad* (1977)
* *Bod yn Rhydd* (1979)
* *Ar Dan* (Live) (1981)
* *Rhwng Hwyl a Thaith* (koos ansambliga Ar Log) (1982)
* *Yma o Hyd* (koos ansambliga Ar Log) (1983)
* *Gwinllan a Roddwyd* (1986)
* *Dal I Gredu* (1991)
* *Caneuon Gwerin* (1994)
* *Cân Celt* (1995)
* *Y Caneuon Cynnar* (1998)
* *Yn Fyw Cyfrol 1* (Live album) (2001)
* *Yn Fyw Cyfrol 2* (Live Album) (2002)
* *Goreuon Dafydd Iwan* (2006)
* *Man Gwyn* (2007)
* *Dos I ganu* (2009)
* *Cana Dy Gân* (Täielik kogu: 219 lugu; 2012)
* *Dafydd Iwan - Emynau/Hymns* (2015)
* *O’r Galon* (2018)

## Viited
Joaquín Murrieta täht ja surm

**"Joaquín Murrieta täht ja surm"** (vene keeles "Звезда и смерть Хоакина Мурьеты") on rokkooper, mille kirjutasid helilooja Aleksei Rõbnikov ja näitekirjanik Pavel Gruško (libreto autor) Mark Zahharovi initsiatiivil Pablo Neruda kantaadi "Fulgor y muerte de Joaquín Murieta" ("Joaquín Murrieta hiilgus ja surm") ainetel. Joaquín Murrieta oli legendaarne mehhiklane California kullapalaviku perioodil 1850. aastatel. 

Rokkooper esietendus 1976. aasta mais Lenkomis. Peaosi mängisid Aleksandr Abdulov (Murrieta rollis), Ljubov Matjušina (Tereza rollis) ja Nikolai Karatšentsov (*ranger*ite pealiku ja Surma rollis). Mark Zahharovi lavastatud ooper osutus menukaks. Lenkomi mängukavas oli ooper 17 hooaega. 

1978. aastal ooperi plaadistamisel esitasid peamised ooperipartiid Žanna Roždestvenskaja (esitas Tähe ja Tereza partii) ja Gennadi Trofimov (esitas Murrieta ja Surma partii).

2008. aasta sügisel esietendus kontserdisaalis Mir Aleksei Rõbnikovi teatri rokkooperi "Joaquín Murrieta täht ja surm" autoriversioon. Peaosades olid Dzmitry Kałdun, Svetlana Svetikova, Igor Sandler, Dmitri Tšetvergov ja Valeri Lanskoi.

## Viited
Aleksei Rõbnikovi teater

**Moskva Riiklik Loominguline Töökoda Aleksei Rõbnikovi juhtimisel** (vene keeles Московская государственная творческая мастерская под руководством Алексея Рыбникова) on teater Moskvas.

Teater asub praegu aadressil Bolšoi Rževski pereulok 11. Teater loodi 1992. aastal helilooja Aleksei Rõbnikovi eestvedamisel esialgse eesmärgiga tuua lavale oma uus teos – müsteerium  "Liturgija oglašennõh" ("Литургия оглашенных"). Hoone, kus toimusid proovid ja etendused, oli väike – saalis oli teatripublikule vaid 40 istekohta. Eestvedajat abistasid tema pereliikmed – abikaasa, poeg ja tütar, samuti laulupedagoog Nina Haritševa ja dirigent Sergei Gossatšinski. Esimesed peaosatäitjad olid Boriss Plotnikov, Olga Kabo ja laulja Žanna Roždestvenskaja. 

1999. aastal sai teater riiklikuks teatriks. Teatri kunstiline juht on Aleksei Rõbnikov. Kunstilise juhi asetäitjana töötab Mihhail Katsnelson ja lavastajana Aleksandr Rõhlov. 

2008. aasta sügisel esietendus kontserdisaalis Mir Aleksei Rõbnikovi teatri rokkooperi "Joaquín Murrieta täht ja surm" ("Звезда и смерть Хоакина Мурьеты") autoriversioon. 

2009. aastal spetsiaalselt Pierre Cardini kunstifestivalil (Lacoste'is Vaucluse'i departemangus) näitamiseks lõi Aleksei Rõbnikov rokkooperi "Junona ja Avoss" ("Юнона и Авось") autoriversiooni. 

## Viited

## Välislingid
*Teatri repertuaar. rybnikovtheater.ru